Paterna duu a terme diferents actuacions de millora en el centre cívic de la Canyada
13/11/2018

# Paterna duu a terme diferents actuacions de millora en el centre cívic de la Canyada

[![Paterna duu a terme diferents actuacions de millora en el centre cívic de la Canyada](/images/noticias/2018/11/centro-canyada-gr.jpg)](/images/noticias/2018/11/centro-canyada-gr.jpg)

13.11.2018

Els treballs de manteniment estaran finalitzades aquesta mateixa setmana

L'Ajuntament de Paterna està finalitzant els treballs de millora del centre social de la Canyada entre les quals s'inclouen treballs de lampisteria, pintura i manteniment general.

“_Es tracta d'actuacions de manteniment que s'han dut a terme en l'edifici i que han permés millorar la instal·lació, adequant-la a les necessitats dels usuaris i usuàries_”, ha explicat la regidora d'Infraestructures, Nuria Campos.

D'aquesta manera, s'han dut a terme obres de lampisteria que han inclòs la reposició de sanejaments o aixeteria que es trobaven en mal estat. A més, s'ha pintat el Saló d'Actes del centre, les zones comunes, corredors i el rebedor, que es trobaven deteriorades per l'ús.

També s'han arreglat xicotets desperfectes, s'han revisat les portes de l'edifici per a verificar l'estat de manteniment general i s'han reposat les papereres exteriors.

Finalment, la regidora Campos ha assenyalat que “_en el centre social de la Canyada se celebren xarrades, concerts o exposicions i és un dels principals punts de trobada dels veïns del barri, per la qual cosa des de l'Ajuntament volem assegurar que l'edifici es troba en les millors condicions_”.